רעידת האדמה בבזל (1356)

רעידת האדמה בבזל (1356) הייתה רעידת האדמה המשמעותית ביותר שאירעה במרכז אירופה בהיסטוריה המתועדת, ועצמתו הוערכה בסולם מגניטודה לפי מומנט בתחום 6.0–7.1.Centrale Nucléaire de Fessenheim : appréciation du risque sismique  RÉSONANCE Ingénieurs-Conseils SA, published 2007-09-05, pages 12, 13 רעידת האדמה התרחש ב־18 באוקטובר 1356, ונודעה גם בשם Sankt-Lukas-Tag Erdbeben (רעידת יום לוקאס הקדוש), שכן 18 באוקטובר הוא יום חגו של לוקאס הקדוש המבשר.

 רעידת האדמה 
ב-18 באוקטובר 1356, לאחר רעידה מקדימה בין 19:00 ל־20:00 (שעון מקומי), פקד את האזור רעידת האדמה הראשי בסביבות 22:00, ובעקבותיו אירעו רעידות עוקבות לאורך אותו לילה.Von Waltenkofen K. (1357). Alphabetum Narrationum. בזל חוותה הלם שני, אלים מאוד, באמצע הלילה. העיר שבתוך החומות נחרבה בשרפה לאחר שנפלו לפידים ונרות והציתו את הבתים העשויים עץ. מספר ההרוגים בעיר בזל הוערך ב־300. כל הכנסיות והטירות המרכזיות בטווח של  מן העיר נהרסו.

המשבר הסייסמי נמשך שנה. מודלים של נתוני המקרוסייסמיות מצביעים על מקור רעידה בכיוון מזרח–מערב, העולה בקנה אחד עם חפיפות השברים לאורך הרי היורה.Meyer, B., Lacassin, R., Brulhet, J., Mouroux, B., 1994. "The Basel 1356 earthquake: which fault produced it?" Terra Nova 6, 54–63. לעומת זאת, מחקרי פליאוסייסמולוגיה עדכניים מייחסים את האירוע להעתק נורמלי בכיוון צפון־צפון־מזרח–דרום־דרום־מערב, דרומית לעיר. עצמה גבוהה מרמזת על אפשרות שהעתק זה נמשך מתחת לעיר.

 מיקום 
עקב תיעוד מוגבל, הוצעו מוקדי רעידת אדמה שונים לרעידה. בין ההצעות: העתקים מתחת להרי היורה או לאורך מצוק בזל–ריינאך; מחקר אחר מיקם את המוקד 10 ק"מ דרומית לבזל.

 עוצמה 
רעידת האדמה הורגשה עד ציריך, קונסטנץ ואף איל-דה-פראנס. העוצמה המרבית בסולם MSK 64 נאמדה כ־IX–X (הרסנית–מחסלת). מפת המקרוסייסמיות גובשה על בסיס דיווחי נזקים מ־30–40 טירות באזור.D. Mayer-Rosa and B. Cadiot (1979). "A review of the 1356 Basel earthquake: basic data", Tectonophysics, 53, pp. 325–333.

מן הנתונים המקרוסייסמיים הוערך סולם מגניטודה לפי מומנט במחקרים שונים לערכים מגוונים: 6.2 (BRGM, 1998); 6.0 (GEO-TER, 2002); 6.9 (SED, 2004) ובהמשך טווח 6.7–7.1; 6.6 (GFZ, 2006); וכן מחקר שווייצרי רחב (PEGASOS, 2002–2004) שבו ארבע תת־קבוצות העריכו 6.9, 6.9, 6.5–6.9 ו־6.5 ± 0.5, בהתאמה. קיימות גם דעות שונות לגבי העתקים מעורבים באירוע.

 נזק 
רעידת האדמה החריבה את בזל שבשווייץ, סמוך לקצה הדרומי של שקע הריין העליון, וגרמה הרס נרחב באזור שהשתרע מפריז ועד פראג. בעוד שרעידות חזקות שכיחות בשולי הלוחות הטקטוניים בטורקיה, יוון ואיטליה, רעידת אדמה פנים־לוחית היא אירוע נדיר במרכז אירופה. לפי השירות הסיסמולוגי השווייצרי, מבין למעלה מ־10,000 רעידות אירעו בשווייץ ב־800 השנים האחרונות, רק כחצי־תריסר היו מעל עוצמה 6.0 בסולם ריכטר.

 לקריאה נוספת 


 קישורים חיצוניים 

 מאמר באנציקלופדיה הקתולית על דיוקסיה של בזל מזכיר את רעידת האדמה
 דאס גרוס בבן פון בזל אים יאהר 1356
 תיאור ביקורתי של רעידת האדמה והשלכותיה (in German)
 הכנת מודל סיכונים סייסמיים עבור שווייץ: נקודת המבט של קבוצת המומחים 3 של PEGASOS

 הערות שוליים 

קטגוריה:בזל: היסטוריה
קטגוריה:אירופה: רעידות אדמה
קטגוריה:1356